Αώος

Ο Αώος () είναι ποταμός της Ηπείρου με συνολικό μήκος 260 χλμ.. Από αυτά, τα 70 χλμ. βρίσκονται σε ελληνικό έδαφος και τα υπόλοιπα 190 χλμ. σε αλβανικό. Ο Αώος πηγάζει από τη βόρεια Πίνδο και αρχικά διαρρέει μία χαράδρα ανάμεσα στα όρη Τύμφη και Σμόλικα. Βορειοδυτικά της Κόνιτσας εισέρχεται στην Αλβανία και εκβάλλει στην Αδριατική θάλασσα.

Πηγές
Στις πηγές του Αώου, οι οποίες βρίσκονται σε υψόμετρο 1.340 μέτρων, έχει κατασκευαστεί τεχνητή λίμνη για την ύδρευση και την ηλεκτροδότηση της γύρω περιοχής. Λόγω της ομορφιάς του τοπίου γύρω από τη λίμνη, η περιοχή των πηγών (Εθνικός Δρυμός Βίκου-Αώου), αναπτύσσεται τουριστικά με γοργούς ρυθμούς. Λίγο βορειότερα των πηγών του Αώου βρίσκεται και ο Εθνικός Δρυμός Πίνδου.

Παραπόταμοι
Σημαντικότεροι παραπόταμοί του είναι:
ΠαραπόταμοςΜήκος (χλμ.)Κύριες ΠηγέςΣούσιτσα80??Δρίνος85ΔελβινάκιΣαραντάπορος50 ΓράμμοΒοϊδομάτης15 ΤύμφηΑρκουδόρεμα72??Διστρατιώτικος37??

Φυσικό περιβάλλον
Ο ποταμός Αώος διαρρέει μεγάλο μέρος του εθνικού δρυμού Βίκου-Αώου. Στο τμήμα αυτό σχηματίζει χαράδρα ανάμεσα στις βόρειες πλαγιές της Τύμφης και των νότιων απολήξεων του Σμόλικα. Το μήκος της χαράδρας είναι συνολικά 8 χιλιόμετρα και το πλάτος της κυμαίνεται από 300 μέτρα ως 2,5 χιλιόμετρα. Η βλάστηση σ’ αυτό το τμήμα είναι ιδιαίτερα πλούσια. Στο εσωτερικό της χαράδρας είναι χτισμένη η Μονή Στομίου ενώ στην έξοδο της βρίσκεται το μεγάλο μονότοξο γεφύρι της Κόνιτσας, χτισμένο το 1870.Πανεπιστήμιο Ιωαννίνων, πέτρινα γεφύρια

Παραπομπές

Εξωτερικοί σύνδεσμοι
Υπουργείο τουρισμού, Βίκος - Αώος




Κατηγορία:Ποταμοί της Ηπείρου
Κατηγορία:Περιφερειακή ενότητα Ιωαννίνων
Κατηγορία:Ποταμοί της Αλβανίας